Ինչ վերաբերում է ճանապարհաշինությանն ընդհանրապես, ուղղակի հիշեցնեմ, որ դեռ պետք է կառուցենք Իջեւան-Բերդ-Ճամբարակ-Շորժա-Վարդենիս-Մարտունի հատվածն` ամբողջությամբ եւ լավորակ: Նմանապես` Ապարան-Արթիկ ճանապարհը: Նախընտրական հանդիպումների ժամանակ միշտ հիշեցնում էի Ալագյազ-Հրազդան ճանապարհի մասին, որը նույնպես պետք է կառուցվի: Արմավիր-Գյումրի ճանապարհը, ինչպես եւ պետք է կառուցվի Ստեփանավան-Օձուն ճանապարհը, որը ձորի մյուս կողմով պետք է անցնի, ու բազմաթիվ գյուղեր կան այդ գծի վրա: